**Ondřej Palát** (s. 28. maaliskuuta 1991 Frýdek-Místek, Tšekkoslovakia) on tšekkiläinen jääkiekkoilija, joka pelaa NHL-joukkue New Jersey Devilsissa. Hänen vahvuuksiinsa kuuluu luovuus, pelintekeminen ja 1 vs. 1 -tilanteet.

Ura
---

### Seuraura

Palátin kasvattajaseura on HC Frýdek-Místek. Palát pelasi vuosina 2005–2008 kasvattajaseurassaan Tšekin U18-junioreiden toiseksi korkeinta sarjatasoa sekä HC Vítkovicessa saman ikäluokan pääsarjaa. Palát voitti U18-junioreiden pääsarjan mestaruuden vuonna 2006. Hän oli kaudella 2006–2007 Vítkovicen paras pistemies ja maalintekijä tehoilla 32+24=56. Hän jakoi myös U18-sarjan tehotilaston voiton HC Kladnon Jakub Mužíkin kanssa. Kauden 2008–2009 päätteeksi Palát voitti NOEN Extraliga U20:n mestaruuden.

WHL-joukkue Seattle Thunderbirds varasi Palátin 66. pelaajana CHL:n varaustilaisuudessa vuonna 2008, mutta hän ei kuitenkaan vielä siirtynyt CHL:ään. Kesällä 2009 Palátin varasi uudelleen QMJHL-joukkue Drummondville Voltigeurs kymmenentenä pelaajana. Hänen ensimmäinen QMJHL-kautensa 2009–2010 toi runkosarjassa 40 tehopistettä, mutta kaudella 2010–2011 Palát oli tehoilla 39+57=96 Voltigeursin paras maalintekijä ja hän jakoi joukkueen sisäisen pistepörssin voiton Sean Couturierin kanssa. He jakoivat koko QMJHL:n pistepörssin neljännen sijan. Kaksikko jakoi Voltigeursin sisäisen pistepörssin voiton myös kevään 2011 pudotuspeleissä 11 tehopisteellään.

Tampa Bay Lightning varasi Palátin kesällä 2011 "yli-ikäisenä" (20 vuotta) koko NHL:n varaustilaisuuden neljänneksi viimeisenä pelaajana numerolla 208. Saman vuoden lokakuussa hän teki joukkueen kanssa kolmivuotisen tulokassopimuksen. Palát pelasi koko ensimmäisen sopimuskautensa AHL-joukkue Norfolk Admiralsissa, jossa tulokaskausi toi 61 runkosarjaottelussa tehot 9+21=30 sekä 18 playoff-ottelussa tehot 4+5=9. Hän voitti kauden päätteeksi Calder Cupin.*lähde?*

Kaudeksi 2012–2013 Lightningin farmijoukkueeksi vaihtui Syracuse Crunch, jonka paras syöttäjä ja kolmanneksi paras pistemies Palát oli tehoilla 13+39=52. Hän voitti koko kevään 2013 pudotuspelien piste- ja syöttöpörssin tehoilla 7+19=26. Crunch eteni aina Calder Cup -finaaleihin saakka, mutta mestaruus meni kuitenkin Grand Rapids Griffinsille otteluvoitoin 4–2. Palát debytoi kauden aikana myös NHL:ssä, jossa hänelle kertyi 14 runkosarjaottelussa tehot 2+2=4. Palát pelasi ensimmäisen NHL-ottelunsa 4. maaliskuuta 2013 vieraissa Pittsburgh Penguinsia vastaan, jolloin hän sai myös yhden syöttöpisteen. Palátin NHL-uran avausmaali syntyi 16. maaliskuuta 2013 Carolina Hurricanesin Justin Petersin taakse. Hänen osumansa jäi Lightningin 4–1-voittoon päättyneen ottelun ratkaisumaaliksi.

Kaudella 2013–2014 Palát vakiinnutti paikkansa Lightningin NHL-miehistössä. Hänen varsinainen tulokaskautensa toi 81 runkosarjaottelussa tehot 23+36=59 sekä kolmessa playoff-ottelussa tehot 2+1=3. Palát sijoittui tulokkaiden pistepörssissä toiseksi edellään vain Colorado Avalanchen Nathan MacKinnon. Hän oli myös Lightningin paras pistemies New York Rangersiin kaupatun Martin St. Louis'n jälkeen. Palát valittiin kauden päätteeksi NHL:n tulokkaiden tähdistökentälliseen. Hän oli ehdolla myös kauden parhaalle tulokkaalle myönnettävän Calder Memorial Trophyn voittajaksi, mutta palkinto meni Nathan MacKinnonille. Kesäkuussa 2014 Palát teki kolmivuotisen jatkosopimuksen Lightningin kanssa.

Heinäkuussa 2022 Palat teki vapaana agenttina New Jersey Devilsin kanssa viisivuotisen ja yhteensä 30 miljoonan dollarin arvoisen sopimuksen.

### Maajoukkueura

Palát edusti Tšekkiä Sotšin olympiakisoissa 2014. Hän pelasi myös alle 20-vuotiaiden MM-kilpailuissa vuonna 2011 sekä alle 18-vuotiaiden MM-kilpailuissa vuosina 2008 ja 2009. Vuoden 2008 turnaus eteni I-divisioonassa, jonka A-lohkon kultaa Palát voitti ja jakoi kuudella osumallaan sarjan maalipörssin voiton joukkuetoverinsa Tomáš Kubalíkin kanssa.

Muuta
-----

Palátin isä Pavel valmentaa HC Frýdek-Místekin U16-junioreita.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Drummondville Voltigeurs | QMJHL | 59 | 17 | 23 | 40 | 24 | 7 | 1 | 1 | 2 | 0 |
| 2010–2011 | Drummondville Voltigeurs | QMJHL | 61 | 39 | 57 | 96 | 24 | 10 | 4 | 7 | 11 | 6 |  |  |  |  |  |  | JMM | 6 | 2 | 1 | 3 | 0 |
| 2011–2012 | Norfolk Admirals | AHL | 61 | 9 | 21 | 30 | 10 | 18 | 4 | 5 | 9 | 6 | Calder Cup |
| 2012–2013 | Syracuse Crunch | AHL | 56 | 13 | 39 | 52 | 35 | 18 | 7 | 19 | 26 | 12 |
|  | Tampa Bay Lightning | NHL | 14 | 2 | 2 | 4 | 0 | – | – | – | – | – |
| 2013–2014 | Tampa Bay Lightning | NHL | 81 | 23 | 36 | 59 | 20 | 3 | 2 | 1 | 3 | 0 |  |  |  |  |  |  | OK | 4 | 0 | 0 | 0 | 0 |
| 2014–2015 | Tampa Bay Lightning | NHL | 75 | 16 | 47 | 63 | 24 | 26 | 8 | 8 | 16 | 12 |
| 2015–2016 | Tampa Bay Lightning | NHL | 62 | 16 | 24 | 40 | 20 | 17 | 4 | 6 | 10 | 14 |
| 2016–2017 | Tampa Bay Lightning | NHL | 75 | 17 | 35 | 52 | 39 | – | – | – | – | – |  |  |  |  |  |  | WCup | 3 | 0 | 1 | 1 | 0 |
| 2017–2018 | Tampa Bay Lightning | NHL | 56 | 11 | 24 | 35 | 6 | 17 | 6 | 6 | 12 | 2 |
| 2018–2019 | Tampa Bay Lightning | NHL | 64 | 8 | 26 | 34 | 20 | 4 | 1 | 0 | 1 | 2 |  |  |  |  |  |  | MM | 10 | 1 | 1 | 2 | 6 |
| 2019–2020 | Tampa Bay Lightning | NHL | 69 | 17 | 24 | 41 | 22 | 25 | 11 | 7 | 18 | 10 | Stanley Cup |
| 2020–2021 | Tampa Bay Lightning | NHL | 55 | 15 | 31 | 46 | 26 | 23 | 5 | 8 | 13 | 10 | Stanley Cup |
| 2021–2022 | Tampa Bay Lightning | NHL | 77 | 18 | 31 | 49 | 20 | 23 | 11 | 10 | 21 | 10 |
| 2022–2023 | New Jersey Devils | NHL | 49 | 8 | 15 | 23 | 6 | 12 | 3 | 4 | 7 | 6 |
| 11 kautta | yhteensä | NHL | 677 | 151 | 295 | 446 | 203 | 150 | 51 | 50 | 101 | 66 |

Lähteet
-------

* Ondřej Palát The Internet Hockey Databasessa (englanniksi)
* Ondřej Palát Legends of Hockey -sivustolla (englanniksi)
* Ondřej Palát *Elite Prospects*. Everysport Media Group AB.  (englanniksi)

### Viitteet

1. ↑  Ondrej Palat – The Hockey News (englanniksi)
2. 1 2  Ondrej Palat, Tampa Bay, NHL, Jatkoaika.com – Kaikki jääkiekosta
3. 1 2 3 4  EliteProspects
4. ↑  HockeyDB
5. ↑  Lightning sign F Ondrej Palat to entry level contract  10.10.2011. Tampa Bay:  Tampa Bay Lightning. Viitattu 23.3.2014. (englanniksi)
6. ↑  Stamkosin kaksi maalia ei riittänyt voittoon Pittsburghista  5.3.2013. Jatkoaika.com. Viitattu 23.3.2014.
7. ↑  Pupello, Peter: Lightning 4, Hurricanes 1  16.3.2014. Tampa Bay Lightning. Viitattu 23.3.2014. (englanniksi)
8. ↑  NHL Stats: 2013–2014, Regular Season, Rookie, All Skaters, Summary, Points, NHL.com, Stats (englanniksi)
9. ↑  Finalistit NHL-kauden parhaaksi tulokkaaksi julki  26.1.2014. Jatkoaika.com. Viitattu 16.7.2014.
10. ↑  Lightning re-sign Calder finalist Ondrej Palat  9.6.2014. Tampa Bay:  Tampa Bay Lightning. Viitattu 16.7.2014. (englanniksi)
11. ↑